ฉบับที่ 25/2559 3 มีนาคม 2559

**กรมศุลกากรจับกุมสินค้าต้องห้ามต้องกำกัดประเภท บารากู่ คอนแทคเลนส์ เครื่องสำอาง   
ยาเพิ่มสมรรถภาพทางเพศ (Viagra) ยาลดความอ้วน (Sibutramine) เก้าอี้ไฟฟ้า เครื่องนวดไฟฟ้า พระพุทธรูปและศิลปวัตถุ และสินค้าละเมิดลิขสิทธิ์ รวมมูลค่ากว่า 300 ล้านบาท**

**วันนี้ (วันพฤหัสบดีที่ 3 มีนาคม 2559) เวลา 15.00 น. นายกุลิศ สมบัติศิริ อธิบดีกรมศุลกากร พร้อมด้วย นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร นายจำเริญ โพธิยอด รองอธิบดี รักษาการที่ปรึกษาด้านการพัฒนาและบริหารการจัดเก็บภาษี นายวรวุฒิ วิบูลย์ศิริชัย ผู้อำนวยการสำนักสืบสวนและปราบปราม นายสัมพันธ์ จารุรัตนานนท์ ผู้อำนวยการสำนักงานศุลกากรท่าเรือกรุงเทพ นายกิตติ สุทธิสัมพันธ์ ผู้อำนวยการสำนักงานศุลกากรท่าเรือแหลมฉบัง ร่วมกันแถลงข่าวการจับกุมสินค้าลักลอบหนีศุลกากร สินค้าหลีกเลี่ยงอากร ข้อห้ามข้อกำกัด ประเภท บารากู่ คอนแทคเลนส์ เครื่องสำอาง ยาเพิ่มสรรถภาพทางเพศ (Viagra) ยาลดความอ้วน (Sibutramine) เก้าอี้ไฟฟ้า เครื่องนวดไฟฟ้า พระพุทธรูปและศิลปะวัตถุ และสินค้าละเมิดลิขสิทธิ์ มูลค่าของกลางรวมกว่า 300 ล้านบาท   
ณ ศูนย์เอกซเรย์และเทคโนโลยีศุลกากร สำนักงานศุลกากรท่าเรือกรุงเทพ กรุงเทพมหานคร**

ตามนโยบายของรัฐบาลและ คสช. ในการปกป้องสังคม และการสร้างความเป็นธรรมทางการค้าและการจัดเก็บภาษีอากร นายกุลิศ สมบัติศิริ อธิบดีกรมศุลกากรจึงได้สั่งการให้ เจ้าหน้าที่ทุกพื้นที่เฝ้าระวังและเพิ่มความเข้มงวดในการตรวจสอบสินค้านำเข้า เป็นผลให้มีการจับกุมสินค้าต่างๆ ตามนโยบายที่ได้กำหนดไว้ ดังนี้

สินค้าต้องห้ามนำเข้าและต้องห้ามผ่านแดนประเทศไทย ได้แก่

1. บารากู่พร้อมอุปกรณ์ครบชุด จำนวน 3,200 ชุด มูลค่าของกลางประมาณ 10 ล้านบาท

2. Sex Toys จำนวน 1,000 ชุด มูลค่าของกลางประมาณ 3 ล้านบาท

3. สินค้าละเมิดทรัพย์สินทางปัญญา ได้แก่

3.1 พวงกุญแจ จำนวน 12,000 ชิ้น มูลค่าของกลางประมาณ 2 ล้านบาท

3.2 เสื้อแจ็คเก็ต จำนวน 1,000 ตัว มูลค่าของกลางประมาณ 1 ล้านบาท

3.3 ของเล่นทำด้วยพลาสติก จำนวน 1,488 ชิ้น มูลค่าของกลางประมาณ 1 ล้านบาท

4. แบตเตอรี่ “SAMSUNG” จำนวน 3,600 ชิ้น มูลค่าของกลางประมาณ 2 ล้านบาท

5. สายพานยาง (สำแดงถิ่นกำเนิดเป็นเท็จ) จำนวน 21,691 ชิ้น มูลค่าของกลางประมาณ 1.5 ล้านบาท

6. ยา Sibutramine Hydrochloride ใช้สำหรับรักษาและควบคุมโรคอ้วน จัดเป็นยาควบคุมพิเศษ มีผลข้างเคียงร้ายแรงถึงชีวิต ห้ามซื้อขายโดยไม่มีใบสั่งจากแพทย์   
และปัจจุบัน อย. ได้เพิกถอนออกจากทะเบียนยา ทำให้ไม่สามารถนำเข้าได้ น้ำหนักรวม112 กิโลกรัม (กรณีนำไปบรรจุเป็นแคปซูล ขนาดความแรง 15 มิลลิกรัม ทำเป็นยาได้  
ถึง 7,500,000 เม็ด มูลค่าในท้องตลาดประมาณ 200 ล้านบาท)

/สินค้าที่ไม่ผ่านการตรวจ.....

- 2 –

สินค้าที่ไม่ผ่านการตรวจคุณภาพและรับรองจากหน่วยงานที่เกี่ยวข้อง ซึ่งอาจเป็นอันตรายต่อผู้บริโภค

1. คอนแทคเลนส์ จำนวน 920,000 ชุด มูลค่าของกลางประมาณ 50 ล้านบาท

2. เครื่องสำอาง “ETUDE” จำนวน 80,000 ชิ้น มูลค่าของกลางประมาณ 20 ล้านบาท

3. ยา VIAGRA จำนวน 80,000 เม็ด มูลค่าของกลางประมาณ 8 ล้านบาท

4. เครื่องใช้หรือผลิตภัณฑ์ที่ใช้เพื่อกายภาพบำบัด หัวข้อ 2.11.1 เครื่องนวด (MASSAGER) รวม 415 เครื่อง มูลค่าของกลางประมาณ 1.3 ล้านบาท

5. พระพุทธรูปและศิลปวัตถุ จำนวนรวม 70 องค์/ชิ้น มูลค่าของกลางประมาณ 2 แสนบาท

จากกรณีจับกุมของเจ้าหน้าที่ศุลกากรดังกล่าวข้างต้น ถือเป็นความผิดฐานลักลอบหนีศุลกากร หลีกเลี่ยงข้อห้ามข้อกำกัด ตามมาตรา 99, 27 แห่งพระราชบัญญัติศุลกากร พ.ศ. 2469 ประกอบมาตรา 16, 17 แห่งพระราชบัญญัติศุลกากร (ฉบับที่ 9) พ.ศ. 2482 สินค้าดังกล่าวเป็นสิ่งของอันพึงต้องริบตามมาตรา 24 แห่งพระราชบัญญัติศุลกากร พ.ศ. 2469 และความผิดตามพระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า พ.ศ. 2522 ความผิดตามพระราชบัญญัติโรคระบาดสัตว์ พ.ศ. 2558 และกฎหมายอื่นที่เกี่ยวข้อง ได้แก่ ประกาศกระทรวงพาณิชย์ เรื่อง กำหนดให้บารากู่และบารากู่ไฟฟ้าหรือบุหรี่ไฟฟ้าเป็นสินค้าที่ต้องห้ามในการนำเข้ามาในราชอาณาจักร พ.ศ. 2557 และ พ.ร.บ. อาหารและยา พ.ศ. 2522 และ พ.ร.บ.โบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504

อนึ่ง ตั้งแต่ 1 ตุลาคม 2558 ที่ผ่านมา กรมศุลกากรทำการจับกุมการกระทำความผิดตามกฎหมายศุลกากรและกฎหมายอื่นที่เกี่ยวข้องรวมทั้งสิ้น 16,726 ราย คิดเป็นมูลค่าของกลางประมาณรวม 1,699.83 ล้านบาท

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

